โดนแมวจรจัดข่วนถลอกเมื่อวันที่ 1 มี.ค.64 เข้าใจว่าไม่มีแผลแค่ถากๆประกอบกับงานยุ่งจึงลืมไป แต่ผิวบริเวณแผลเริ่มลอกและตกสะเก็ดจึงไปฉีดวัคซีนกระตุ้นเมื่อวันที่ 14 และ 17 มี.ค.จำนวน 2 เข็ม (เคยฉีดวัคซีนพิษสุนัขบ้าหลายครั้ั้ั้งเมื่อปี 60 -​ 61) อยากทราบว่า​วัคซีนที่เพิ่งฉีดไปหลังโดนข่วน 2 สัปดาห์จะยังสามารถยับยั้งเชื้้อได้ไหมคะ และมีโอกาสแค่ไหนที่จะติดเชื้อคะ ส่วนตัวมีประวัติทางจิตเวชเป็็นซึมเศร้า วิตกกังวลและ hyperventilation syndrome อยู่แล้ว ตอนนี้มีอาการเจ็บคอ ไม่่อยากอาหาร ปวดคอลามมาไหล่และชาปลายมืือปลายเท้า เป็นอาการของการได้รับเชื้อหรือจากความเครียดคะ มีพี่ที่ไปด้วยกันอีกคนโดนแมวตัวเดียวกันข่วนจนเลือดไหล แต่ล้างน้ำเปล่าและไม่เคยรับวัคซีนมาก่อน จะมีความเสี่ยงแค่ไหนคะ
สวัสดีค่ะ การสัมผัสกับสัตว์เลี้ยงลูกด้วยนมที่อาจทำให้ติดเชื้อโรคพิษสุนัขบ้าขึ้นมาได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผล หรือมาเลียปากกินเนื้อสัตว์ดิบ แผลไปโดนเนื้อหรือเลือดสดๆของสัตว์หากโดนข่วนเป็นแผลถลอก ก็ยังมีโอกาสรับเชื้อได้ โดยจะต้องดูจากประวัติวัคซีนครั้งล่าสุด การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันแต่อย่างไรก็ตามภายใน 1 เดือนแรกหลังการรับวัคซีน ระดับภูมิคุ้มกันจะยังคงอยู่สูงมาก จึงอาจจะยังไม่ต้องไปฉีดกระตุ้นวัคซีนค่ะ สำหรับบาดแผลที่โดนข่วนนั้น ก็ควรฟอกทำความสะอาดด้วยสบู่หรือน้ำยาฆ่าเชื้อ เช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายสนิท อาการดังกล่าวมา ยังไม่ได้เป็นอาการที่จำเพาะต่อโรคพิษสุนัขบ้า อีกทั้งถ้าเคยได้รับวัคซีนกระตุ้นมาก่อนหน้านั้นไม่นาน โอกาสติดโรคมีได้น้อยมากๆค่ะ